สหพันธ์แรงงานสิ่งทอ แถลงวันสตรีสากล ย้ำ หยุดละเมิดสิทธิสตรี ปีนี้ต้องเลือกตั้ง
สหพันธ์แรงงานอุตสาหกรรมสิ่งทอฯ ออกแถลงการณ์วันสตรีสากล ย้ำสตรีต้องการเลือกตั้งทำแท้งได้อย่างปลอดภัยเมื่อไม่พร้อมมีบุตร หยุดล่วงละเมิดทางเพศรัฐต้องรับรองอนุสัญญา ILO ฉ. 8798 และ 183 รวมทั้งรัฐต้องกำหนดให้วันที่ 8 มี.ค. เป็นวันหยุดทั่วประเทศ8 มี.ค.2561 เนื่องในวันสตรีสากล (International Womens Day) ผู้สื่อข่าวรายงานว่า สหพันธ์แรงงานอุตสาหกรรมสิ่งทอการตัดเย็บเสื้อผ้าและผลิตภัณฑ์หนังแห่งประเทศไทย ออกแถลงการณ์ ภายใต้สโลแกนหยุดละเมิดสิทธิสตรี ปีนี้ต้องเลือกตั้ง โดยมีข้อเรียกร้องรณรงค์เนื่องในวันสตรีสากล 5 ข้อ ประกอบด้วย 1.สตรีต้องการเลือกตั้ง 2.ทำแท้งได้อย่างปลอดภัยเมื่อไม่พร้อมมีบุตร 3.หยุดล่วงละเมิดทางเพศ 4.รัฐต้องรับรองอนุสัญญา ILO ฉบับที่ 8798 และ 183 รวมทั้ง 5.รัฐต้องกำหนดให้วันที่ 8 มีนาคม เป็นวันหยุดทั่วประเทศสำหรับอนุสัญญาองค์การแรงงานระหว่างประเทศ (ILO) ฉบับที่ 87 นั้น เป็นเรื่อง เสรีภาพในการสมาคมและการคุ้มครองสิทธิในการรวมตัว ขณะที่ ฉบับที่ 98 เป็นประเด็นการรวมตัวและร่วมเจรจาต่อรอง ส่วน ฉบับที่ 183 นั้น เป็นประเด็นว่าด้วยการคุ้มครองแรงงานหญิงเกี่ยวกับสิทธิความเป็นมารดาและการคลอดบุตรแถลงการณ์ของสหพันธ์แรงงานอุตสาหกรรมสิ่งทอฯ มีรายละเอ่ียดดังนี้วันอันยิ่งใหญ่ทางประวัติศาสตร์การต่อสู้ทางชนชั้นกรรมกรหญิงทั่วโลกได้มาบรรจบครบรอบอีกครั้งหนึ่ง นั้นก็คือวันที่ 8 มีนาที่เรียกกันว่าวันสตรีสากล โดยเฉพาะกรรมกรหญิงในโรงงานทอผ้า ที่เมืองชิคาโก ประเทศสหรัฐอเมริกา ที่ถูกนายจ้างในระบบทุนนิยม กดขี่ขูดรีดทารุณ เห็นกำไรสำคัญกว่าชีวิตของคน กรรมกรหญิงไม่ต่างอะไรกับทาส ทำงานวันละ14-16 ชั่วโมงกับได้ค่าจ้างแรงงานเพียงน้อยนิด สภาพการทำงานในโรงงานเลวร้ายหลายคนเจ็บป่วยล้มตายไร้การเหลียวแลจากนายจ้าง ทำให้กรรมกรหญิงทนไม่ได้กับระบบการกดขี่ขูดรีดจึงเกิดการลุกขึ้นสู้ โดยใช้วิธีการนัดหยุดงานและเดินขบวนในวันที่ 8 มีนาคม ค.ศ.1907 การต่อสู้ในครั้งนั้นได้รับการสนับสนุนอย่างกว้างขวางจากกรรมกรหญิงทั่วโลก สร้างความสั่นสะเทือนต่อระบบทุนนิยมทั้งโลก และได้มีการเรียกร้องชั่วโมงการทำงานให้เหลือวันละ 8 ชั่วโมง พร้อมทั้งปรับปรุงสภาพการทำงานและสวัสดิการ รวมถึงสิทธิเสรีภาพประชาธิปไตยในการรวมตัววันที่ 8 มีนาคม ค.ศ.1910 มีผู้แทนสตรีจาก 18 ประเทศ ได้เข้าร่วมประชุมสมัชชาสตรีสังคมนิยม สมัยที่ 2 ที่จัดขึ้นที่เมืองโคเปนเฮเกน เสนอให้มีการทำงาน 8 ชั่วโมง ศึกษา 8 ชั่วโมง พักผ่อน 8 ชั่วโมง ที่เรียกว่าระบบสามแปด ค่าจ้างแรงงานระหว่างชายกับหญิงต้องเท่าเทียมกัน มีการคุ้มครองสิทธิกรรมกรหญิงและเด็ก โดยเฉพาะนักต่อสู้สตรีที่สำคัญเธอชื่อ คลาร่า แซทกิน ซึ่งเป็นนักสังคมนิยมชาวเยอรมัน เธอเป็นผู้ยืนหยัดมาตลอดว่าการโค่นล้มทุนนิยมและการสร้างสังคมใหม่คือสังคมนิยม จะเกิดขึ้นไม่ได้หากขาดพลังแรงงานกรรมกรผู้หญิง ถ้าพลังแรงงานกรรมกรหญิงยังถูกกดขี่ ขูดรีดอยู่ และไม่มีสิทธิใดๆ และเธอก็ได้เผยแพร่ความคิดสังคมนิยมไปทุกหนทุกแห่งทั่วโลกวันประวัติศาสตร์อันยิ่งใหญ่ของการต่อสู้ของกรรมกรหญิง ต้องได้รบการยกย่องจัดงานเฉลิมฉลองชัยชนะ โดยเฉพาะวันที่ 8 มีนาคม ของทุกปีต้องเป็นวันหยุดงานทั่วประเทศ เพื่อกิจกรรมการเดินขบวนรณรงค์ ยกย่องเชิดชูเกียรติประวัติการต่อสู้ของชนชั้นกรรมกรหญิง และเรียกร้องสะสางปัญหาต่างๆที่เผชิญอยู่ในสังคมทุนนิยมปัจจุบันสหพันธ์แรงงานอุตสาหกรรมสิ่งทอฯ และองค์กรสมาชิกและพันธมิตร ได้พิจารณาปัญหาต่างๆของผู้ใช้แรงงาน และพวกเราผู้ใช้แรงงานต้องการและรณรงค์เนื่องในวันสตรีสากล ดังนี้8 มีนาคม 2561หยุดละเมิดสิทธิสตรี ปีนี้ต้องเลือกตั้งสหพันธ์แรงงานอุตสาหกรรมสิ่งทอการตัดเย็บเสื้อผ้าและผลิตภัณฑ์หนังแห่งประเทศไทย THE TEXTILE GARMENT AND LEATHER WORKERS FEDERATION OF THAILAND
สหพันธ์แรงงานอุตสาหกรรมสิ่งทอฯ ออกแถลงการณ์วันสตรีสากล ย้ำสตรีต้องการเลือกตั้ง ทำแท้งได้อย่างปลอดภัยเมื่อไม่พร้อมมีบุตร หยุดล่วงละเมิดทางเพศ รัฐต้องรับรองอนุสัญญา ILO ฉ. 8798 และ 183
การทำแท้ง,การล่วงละเมิดทางเพศ,การเลือกตั้ง,วันสตรีสากล,สหพันธ์แรงงานอุตสาหกรรมสิ่งทอ,สหพันธ์แรงงานอุตสาหกรรมสิ่งทอการตัดเย็บเสื้อผ้าและผลิตภัณฑ์หนังแห่งประเทศไทย,เลือกตั้ง